Las Nieveso viršukalnė

Las Nieveso viršukalnė ( – 'sniegų viršukalnė') – kalnas Ispanijai priklausančiose Kanarų salose, aukščiausia Gran Kanarijos salos vieta. Aukštis – 1949 m. Tiesa, pagal naujus skaičiavimus kiek aukštesnis gali būti prie pat stūksantis Aguchereados (Morro de la Agujereada) kalnas (1957 m). Florido, Gaumet (26 de junio de 2018). «La tecnología destrona al Pico de las Nieves como techo de la isla». Canarias7.

Iki pat Las Nieveso veda automobilių kelias, atsišakojantis nuo kelio Teldė–Krus de Techeda. Ant viršūnės stovi karinė bazė su radaru.

Kalnas patenka į Las Kumbreso saugomo kraštovaizdžio teritoriją, Riskos de Tirachanos gamtos paminklą ir Nublo kaimiškąjį parką. Šlaitai apaugę pušynais (veši kanarinė pušis – Pinus canariensis).

Las Nieveso viršukalnės pavadinimas atsirado XVII a., kai čia įrengta keletas ledainių, skirtų kaupti sniegą, kuris vasaromis gabentas į Las Palmasą Kanarų vyskupijos klerikams. Dabartinis pavadinimas išsirutuliojo iš senesnio Pico de los Pozos de la Nieve („Sniego šulinių viršukalnė“).Miranda Calderín, Salvador (1998). La cumbre de Gran Canaria: estudio histórico, geográfico y toponímico. Las Palmas de Gran Canaria: Cabildo Insular de Gran Canaria.

 Šaltiniai 

Kategorija:Ispanijos kalnai
Kategorija:Kanarų salos